Yupela i Save Bilip Long Jisas?
Yes. Mipela i bilip long Jisas, husat i tok: “
Mi yet mi rot na tok i tru na laip. I no gat man inap kam long Papa long narapela rot, nogat, long rot bilong mi tasol.” (Jon 14:6) Mipela i bilip olsem Jisas i lusim heven na i kam daun long graun, na i givim laip bilong em i gutpela olgeta olsem sakrifais bilong baim bek ol man. (Matyu 20:28) Dai na kirap bek bilong em i mekim na ol man husat i bilip long em, ol inap kisim laip oltaim. (Jon 3:16) Mipela tu i bilip olsem nau Jisas i mekim wok King long Kingdom Bilong God long heven, em klostu nau dispela Kingdom bai kamapim bel isi long olgeta hap bilong raun. (Revelesen 11:15) Tasol mipela i bilip long dispela tok bilong Jisas: “
Papa i winim mi.” (Jon 14:28) Olsem na mipela i no save lotu long Jisas, bikos mipela i no bilip olsem em i God i Gat Olgeta Strong.
tpi_Latn tpi_Latn tpi_Latn tpi_Latn